Asiakirjat Helleenien tasavallan liittymisestä Euroopan yhteisöihin - Päätösasiakirja - Tiedonsaanti- ja neuvottelumenettely tiettyjen päätösten antamista varten



Virallinen lehti nro L 291 , 19/11/1979 s. 0191



Asiakirjat Helleenien tasavallan liittymisestä Euroopan yhteisöihin - Päätösasiakirja - Tiedonsaanti- ja neuvottelumenettely tiettyjen päätösten antamista varten I 1. Jotta voitaisiin varmistaa Helleenien tasavallan riittävä tiedonsaanti, kaikki Euroopan yhteisöjen komission ehdotukset ja tiedonannot, jotka saattavat johtaa Euroopan yhteisöjen neuvoston tekemiin päätöksiin, saatetaan Helleenien tasavallan tiedoksi sen jälkeen, kun ne on toimitettu neuvostolle. 2. Neuvottelut voidaan aloittaa Helleenien tasavallan perustellusta pyynnöstä, jossa se ilmaisee selvästi, mitkä ovat sen edut yhteisöjen tulevana jäsenvaltiona, ja jossa se esittää tekemänsä huomiot. 3. Hallinnolliset päätökset eivät yleensä anna aihetta neuvotteluihin. 4. Neuvottelut käydään välivaiheen komiteassa, jonka jäseninä ovat yhteisöjen ja Helleenien tasavallan edustajat. 5. Yhteisöjen edustajina välivaiheen komiteassa ovat pysyvien edustajien komitean jäsenet tai näiden tähän tehtävään nimeämät edustajat. Komissiota pyydetään lähettämään edustajansa neuvotteluihin. 6. Välivaiheen komiteaa avustaa konferenssin sihteeristö, jonka toimikautta on jatkettu tätä tehtävää varten. 7. Neuvottelut pidetään yleensä heti kun neuvoston päätöksenteon valmistelutyöt yhteisöjen tasolla ovat tuottaneet yhteisiä suuntaviivoja, joiden mukaan neuvottelut voidaan järjestää asianmukaisesti. 8. Jos merkittäviä ongelmia esiintyy edelleen neuvottelujen päätyttyä, kysymys voidaan tuoda esille ministeritasolla Helleenien tasavallan pyynnöstä. 9. Edellisten kohtien mukaista menettelyä sovelletaan myös Helleenien tasavallan tekemiin päätöksiin, jotka saattavat vaikuttaa näiden valtioiden sitoumuksiin yhteisöjen tulevina jäsenvaltioina. II Helleenien tasavalta toteuttaa kaikki tarvittavat toimenpiteet, jotta sen liittyminen liittymisehtoja ja perustamissopimuksiin tehtäviä mukautuksia koskevan asiakirjan 3 artiklan 2 kohdassa ja 4 artiklan 2 kohdassa tarkoitettuihin sopimuksiin tai yleissopimuksiin tulisi voimaan samaan aikaan kun liittymisasiakirjakin sikäli kuin mahdollista ja kyseisessä asiakirjassa määrätyin edellytyksin. Sikäli kuin 3 artiklan 1 kohdan toisessa virkkeessä ja 2 kohdassa tarkoitetut jäsenvaltioiden väliset sopimukset ja yleissopimukset ovat vasta luonnosasteella eikä niitä ole vielä allekirjoitettu eikä todennäköisesti enää allekirjoitetakaan liittymistä edeltävänä aikana, Helleenien tasavaltaa pyydetään liittymistä koskevan sopimuksen allekirjoittamisen jälkeen osallistumaan asianmukaisia menettelyjä noudattaen kyseisten sopimusten luonnosten työstämiseen myönteisessä hengessä ja valmiina edistämään työn loppuun saattamista. III Mitä tulee siirtymäkaudesta ja mukauttamisesta tehtyjä pöytäkirjoja koskeviin neuvotteluihin, joita käydään liittymisehtoja koskevan asiakirjan 118 artiklassa tarkoitettujen, sopimuspuolina olevien maiden kanssa, Helleenien tasavallan edustajat osallistuvat työskentelyyn tarkkailijoina yhdessä nykyisten jäsenvaltioiden edustajien kanssa. Tiettyihin yhteisön tekemiin muihin kuin suosituimmuussopimuksiin, joiden voimassaolo jatkuu 1 päivän tammikuuta 1981 jälkeen, voidaan tehdä muutoksia tai mukautuksia yhteisön laajentamisen huomioon ottamiseksi. Yhteisö neuvottelee muutoksista ja mukautuksista ja pyytää myös Helleenien tasavallan edustajia osallistumaan neuvotteluihin edellisessä alakohdassa tarkoitettua menettelyä noudattaen. IV Liittymisehtoja ja perustamissopimuksiin tehtäviä mukautuksia koskevan asiakirjan 49 artiklan 2 kohdassa määrätyt, yhteisöihin liittyvien valtioiden ja komission väliset neuvottelut käydään ennen liittymistä. V Yhteisöihin liittyvät valtiot sitoutuvat siihen, ettei tietojenvaihtoa ydinenergia-alalla koskevassa pöytäkirjassa 6 olevassa 2 artiklassa tarkoitettujen lupien myöntämistä tarkoituksellisesti nopeuteta ennen liittymistä kyseisissä pöytäkirjoissa olevien sitoumusten soveltamisalan supistamiseksi. VI Yhteisöjen toimielimet laativat Helleenien tasavallan liittymisehtoja ja perustamissopimuksiin tehtäviä mukautuksia koskevan asiakirjan 147 artiklassa tarkoitetut tekstit hyvissä ajoin.